รัฐบาลไทย-ข่าวทำเนียบรัฐบาล-"สุทัศน์-อดินันท์-ชัยพฤกษ์-การุณ" และผู้บริหาร ศธ.ร่วมมอบทุนการศึกษา นักเรียน นักศึกษาในจังหวัดชายแดนภาคใต้ สังกัดกระทรวงศึกษาธิการ
วันอังคารที่ 11 กรกฎาคม 2560
"สุทัศน์-อดินันท์-ชัยพฤกษ์-การุณ" และผู้บริหาร ศธ.ร่วมมอบทุนการศึกษา นักเรียน นักศึกษาในจังหวัดชายแดนภาคใต้ สังกัดกระทรวงศึกษาธิการ
พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ เป็นประธานในพิธีมอบทุนการศึกษา นักเรียน นักศึกษาในจังหวัดชายแดนภาคใต้ สังกัดกระทรวงศึกษาธิการ
ณ สโมสรกองพลที่ 15 ค่ายพระศรีสุริโยทัย อําเภอหนองจิก
นายชัยพฤกษ์ เสรีรักษ์ ปลัดกระทรวงศึกษาธิการในนามคณะกรรมการดําเนินงานมอบทุนการศึกษา กล่าวว่า สืบเนื่องจากสถานการณ์ความไม่สงบในจังหวัดชายแดนภาคใต้ ส่งผลกระทบต่อนักเรียน นักศึกษา ทั้งโดยทางตรงคือการสูญเสียบิดา มารดา ในเหตุการณ์ความไม่สงบ และโดยทางอ้อม หมายถึง ความยากจน ความขาดแคลนทุนทรัพย์ และด้อยโอกาสต่าง ๆ เกิดขึ้นเป็นจํานวนมาก
กระทรวงศึกษาธิการตระหนักในปัญหาสําคัญนี้ หากไม่ได้รับการแก้ไขอย่างเร่งด่วน อาจก่อให้เกิดความเหลื่อมล้ําทางเศรษฐกิจและสังคม ทั้งในปัจจุบันและอนาคตได้กระทรวงศึกษาธิการจึงได้จัดให้มีทุนการศึกษาในหลากหลายรูปแบบ ตามความเหมาะสมกับผู้เรียนในแต่ละระดับและประเภทการศึกษา
สําหรับการมอบทุนในครั้งนี้ ได้จัดพิธีมอบทุนการศึกษาแก่นักเรียน นักศึกษา ดังนี้
1. ทุนภูมิทายาท มีจํานวนทั้งสิ้น 4,000 คน มอบในวันนี้ 65 คน
2. ทุนระดับอาชีวศึกษา มีจํานวนทั้งสิ้น 1,116 คน มอบในวันนี้ 15 คน
3. ทุนอุดมศึกษา มีจํานวนทั้งสิ้น 500 คน มอบในวันนี้ 50 คน
4. ทุนรายปีต่อเนื่องทายาทผู้ได้รับผลกระทบ มีจํานวนทั้งสิ้น 6,500 คน มอบในวันนี้ 300 คน
รวมมีนักเรียน นักศึกษา ที่รับทุนในวันนี้ทั้งสิ้น430คน
อนึ่ง การดําเนินงานเกี่ยวกับทุนการศึกษา และการเสริมสร้างโอกาสทางการศึกษานั้น รัฐบาลได้ให้ความสําคัญและพิธีการจัดสรรงบประมาณสนับสนุนอย่างต่อเนื่อง ภายใต้การกํากับดูแลและส่งเสริมสนับสนุนของนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ทําให้การดําเนินงานเป็นไปอย่างมีประสิทธิภาพมากยิ่งขึ้นเป็นลําดับ และบรรลุวัตถุประสงค์ทุกประการ
พล.อ.สุทัศน์ กาญจนานนท์กุลกล่าวว่ารัฐบาลตระหนักเป็นอย่างยิ่งว่า เหตุการณ์ความไม่สงบในจังหวัดชายแดนภาคใต้ส่งผลกระทบต่อเด็ก เยาวชน และพี่น้องประชาชน ทั้งการดําเนินชีวิตประจําวันและการศึกษาเล่าเรียน ตลอดจนความด้อยโอกาสทางเศรษฐกิจและสังคม รัฐบาลจึงเร่งรัดดําเนินการทุกวิถีทางเพื่อให้เกิดความสงบสุขอย่างยั่งยืนในเร็ววัน โดยให้ความสําคัญอันดับแรกกับการพัฒนาการศึกษา ทั้งการศึกษาสามัญ วิชาชีพ และศาสนา จึงได้จัดให้มีทุนการศึกษาเพื่อบรรเทาความเดือดร้อนด้านค่าใช้จ่ายในการศึกษาเล่าเรียนของนักเรียนนักศึกษา จึงใคร่ขอให้ผู้ได้รับเงินทุนการศึกษาได้ใช้จ่ายเงินอย่างประหยัดและเกิดประโยชน์อย่างแท้จริง โดยยึดถือการดําเนินชีวิตตามหลักปรัชญาของเศรษฐกิจพอเพียง ที่ในหลวงรัชกาลที่ 9 ทรงให้ไว้
ขอขอบคุณหน่วยงานการศึกษาทุกสังกัด คณะดําเนินงานและเจ้าหน้าที่ที่ร่วมสนับสนุนส่งเสริมการดําเนินงานด้านกระบวนการจัดการทุนการศึกษา ตลอดจน ครู และผู้ปกครองที่ได้นําพาให้เด็กได้มาพบกันในวันนี้ ขอให้กําลังใจและอํานวยพรให้นักเรียน นักศึกษาทุกคนทั้งในการดําเนินชีวิต และการศึกษาเล่าเรียน ขออํานวยพรให้ประสบความสําเร็จในสิ่งดี ๆ ที่ปรารถนาทุกประการ เพื่อเป็นกําลังสําคัญในการดูแลครอบครัว ชุมชน และประเทศชาติของเราสืบต่อไป
อนึ่ง ในพิธีมอบทุนครั้งนี้มีคณะผู้บริหารเข้าร่วมจํานวนมาก เช่นพล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ,นายอดินันท์ ปากบารา ผู้ช่วยรัฐมนตรีประจํานายกรัฐมนตรี,นายชัยพฤกษ์ เสรีรักษ์ ปลัดกระทรวงศึกษาธิการ, นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน, นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน, นายประชาคม จันทรชิต รองเลขาธิการคณะกรรมการการอาชีวศึกษา, นายพีระศักดิ์ รัตนะ ผู้ตรวจราชการกระทรวงศึกษาธิการ, นางวัฒนาโสภี สุขสอาดรักษาการผู้เชี่ยวชาญด้านนโยบายและแผน สํานักงานคณะกรรมการการอุดมศึกษา, นายอรรถสิทธิ์ รัตนแคล้ว ผู้อํานวยการสํานักงานเขตพื้นที่การศึกษาประถมศึกษาปัตตานี เขต1, พ.อ.เสนีย์ ศรีหิรัญ รองผู้บัญชาการกองพลทหารราบที่15
บัลลังก์ โรหิตเสถียร:สรุป/รายงาน
ยุทธพงศ์ เลือกกลั่นดี:ถ่ายภาพ